Blaze7451/Wiki-th-20250601 huggingface dataset:
ท่าอากาศยานไขตั๊ก

ท่าอากาศยานไขตั๊ก VHHH เป็นอดีตท่าอากาศยานนานาชาติของฮ่องกงใน ค.ศ. 1925 ถึง 1998 มีชื่อทางการว่า ท่าอากาศยานนานาชาติฮ่องกง ใน ค.ศ. 1954 ถึงวันที่ 6 กรกฎาคม ค.ศ. 1998 มักเรียกกันว่า ท่าอากาศยานนานาชาติฮ่องกง, ไขตั๊ก หรือสั้น ๆ ว่า ไขตั๊ก และ ท่าอากาศยานนานาชาติไขตั๊ก เพื่อแยกจากท่าอากาศยานนานาชาติเช็กล้าปก๊อกแห่งใหม่ได้เปิดให้บริการ สร้างขึ้นบนที่ดินถมทะเลและพื้นที่ถมรอบเกาะเช็กล้าปก๊อกกับLam Chauทางตะวันตก mi
ท่าอากาศยานแห่งนี้เคยเป็นฐานการบินหลักของ คาเธย์แปซิฟิก, ดราก้อนแอร์, ฮ่องกงเอ็กซ์เพรสแอร์เวย์, ฮ่องกงแอร์ไลน์ และ แอร์ฮ่องกง

**ประวัติ**
ท่าอากาศยานไขตั๊กตั้งอยู่ทางเหนือของอ่าวเกาลูน ท่าอากาศยานแห่งนี้ล้อมรอบไปด้วยภูเขาน้อยใหญ่ซึ่งภูเขาที่มีความสูงที่สุดได้อยู่ห่างจากสนามบินไปทางเหนือ เพียง 10 กิโลเมตร มีความสูงถึง 2000 ฟุต (610 เมตร) ไขตั๊กมีทางวิ่งเพียงหนึ่งทางวิ่งเรียกว่า รันเวย์ 13/31 รันเวย์นี้สร้างขึ้นจากการถมทะเลบนอ่าว และได้ขยายความยาวมาเรื่อย ๆ จนถึง 3,390 เมตร

**ปิดท่าอากาศยาน**
ท่าอากาศยานนานาชาติฮ่องกงแห่งใหม่ได้เปิดในเช้าวันที่ 6 กรกฎาคม 2541 ซึ่งหมายถึงกิจกรรมการบินต่าง ๆ ต้องถูกย้ายไปที่ท่าอากาศยานแห่งใหม่ทั้งหมด
วันที่ 6 กรกฎาคม 2541 เวลา 01:28 หลังจากเครื่องบินลำสุดท้ายได้ทะยานออกไป ท่าอากาศยานไขตั๊ก ก็ถูกปิดอย่างสมบูรณ์แบบ หลังจากเปิดให้บริการแก่ประชาชนชาวฮ่องกง และทั่วโลกมาอย่างยาวนานถึง 77 ปี- ไฟลท์ขาเข้าสุดท้าย: สายการบินดรากอนแอร์ เที่ยวบิน KA841 มาจาก ฉงชิ่ง แตะรันเวย์เวลา 23.38 น.- ไฟลท์ขาออกสุดท้าย : สายการบินคาเธ่ย์ แปซิฟิค เที่ยวบิน CX251 ไป ลอนดอน ออกเวลา 00.02 น.
หลังจากส่งเครื่องบินลำสุดท้ายขึ้น พนักงานบนหอบังคับการบินได้จัดพิธีปิดสนามบินบนหอบังคับการบิน และได้พูดคำสุดท้ายขณะปิดไฟรันเวย์ว่า "ลาก่อนไขตั๊ก, ขอบคุณ"

**ปัจจุบัน**
ปัจจุบันท่าอากาศยานไขตั๊ก ได้ถูกเปลี่ยนให้เป็นท่าเรือสำราญ (Cruise Terminal) และได้เปลี่ยนชื่อเป็น ไขตั๊กครูสเทอมินอล ( Kai Tak Cruise Terminal) ซึ่งเปิดให้บริการแล้วเมื่อวันที่ 12 มิถุนายน พ.ศ. 2556 โดยใช้งบประมาณในการก่อสร้าง 1,000 ล้านเหรียญ ดอลลาร์สหรัฐ

**อ้างอิง**

**แหล่งข้อมูลอื่น**
 " Airport Kai Tak Airport 1925-1998." Hong Kong Civil Aviation Department-  Archives of the Kai Tak webpage at Hong Kong Civil Aviation Department (during the airport's operation)-  Kai Tak Development – official site- Pictures from Kai Tak:  Airliners.net –  Jetphotos.net-  Historic photographs of Kai Tak. date=2022-04-15 -  An account by a Kai Tak Air Traffic Controller – Phil Parker
ไขตั๊ก
ไขตั๊ก
หมวดหมู่:ก่อตั้งในฮ่องกงในปี พ.ศ. 2468
ฮีส์กอนนาเสต็ปออนยูอะเกน

"ฮีกอนนาสเตปออนยูอะเกน" (He's Gonna Step On You Again) หรือ "สเตปออน" (Step on) เป็นซิงเกิลฮิต เขียนและร้องโดย จอห์น คอนโกส ในปี 1971 ติดชาร์ตในสหราชอาณาจักรเมื่อวันที่ 22 พฤษภาคม ค.ศ. 1971 ที่อันดับ 4 และอยู่บนชาร์ตนาน 14 สัปดาห์
"สเตปออน" ยังถูกนำมาทำใหม่โดย แฮปปี้มันเดส์ จากอัลบั้มชุด Pills 'n' Thrills and Bellyaches แต่ใชัชื่อเพลงสั้นลงเหลือเป็น "สเตปออน" ออกจำหน่าย พ.ศ. 2533
หมวดหมู่:ซิงเกิลในปี พ.ศ. 2530
หมวดหมู่:ซิงเกิลในปี พ.ศ. 2514
หมวดหมู่:ซิงเกิลในปี พ.ศ. 2533
การสูญหาย (ดาราศาสตร์)

การสูญหาย (extinction) เป็นคำศัพท์ทางดาราศาสตร์ที่ใช้ในความหมายของการดูดกลืนและการกระจายรังสีคลื่นแม่เหล็กไฟฟ้าที่แผ่ออกมาจากวัตถุทางดาราศาสตร์โดยสสารบางอย่าง เช่น ฝุ่นและแก๊สที่อยู่ระหว่างวัตถุที่แผ่รังสีกับผู้สังเกต บุคคลแรกที่นำเสนอหลักการของการสูญหายในสสารระหว่างดาวคือ โรเบิร์ต จูเลียส ทรัมเพลอร์ แม้ว่าจะมีการระบุถึงสภาวการณ์นี้มาก่อนแล้วตั้งแต่ปี ค.ศ. 1847 โดย Friedrich Georg Wilhelm von Struve สำหรับผู้สังเกตที่อยู่บนโลก การสูญหายสามารถเกิดขึ้นได้ทั้งจากสสารระหว่างดาว และจากชั้นบรรยากาศของโลก นอกจากนี้ยังอาจเกิดจากฝุ่นระหว่างดาวที่อยู่รอบๆ วัตถุที่สังเกตก็ได้ การสูญหายเนื่องจากชั้นบรรยากาศทำให้ผลสังเกตในบางช่วงคลื่นหายไป (เช่น คลื่นรังสีเอ็กซ์ อัลตราไวโอเลต และอินฟราเรด) ทำให้ต้องทำการสังเกตการณ์จากฐานสังเกตในอวกาศ แสงสีน้ำเงินมักจะถูกทอนลงได้มากกว่าแสงสีแดงในช่วงความยาวคลื่นของแสง ผลที่ได้ทำให้วัตถุมีสีแดงกว่าความเป็นจริง การสูญหายระหว่างดาวเช่นนี้เรียกกันว่า reddening

**อ้างอิง**
หมวดหมู่:ดาราศาสตร์เชิงสังเกตการณ์
หมวดหมู่:ดาราศาสตร์ดาราจักร
หมวดหมู่:ดาราศาสตร์ดาราจักรนอกระบบ
เฮ็นดริก คริสโตฟเฟิล ฟัน เดอฮึลสต์

เฮ็นดริก คริสโตฟเฟิล "เฮ็งก์" ฟัน เดอฮึลสต์ (Hendrik Christoffel "Henk" van de Hulst; 19 พฤศจิกายน ค.ศ. 1918 - 31 กรกฎาคม ค.ศ. 2000) เป็นนักดาราศาสตร์และนักคณิตศาสตร์ชาวดัตช์
ในปี ค.ศ. 1944 ขณะเป็นนักเรียนอยู่ที่ยูเทรกต์ เขาได้ทำนายการมีอยู่ของเส้นไฮเปอร์ไฟน์ 21 ซม. ของไฮโดรเจนระหว่างดาว หลังจากที่มีการค้นพบเส้นสเปกตรัมนี้ เขาได้ร่วมงานกับยัน โอร์ต และคริสตียาน อเล็กซานเดอร์ มึลเลอร์ เพื่อหาทางใช้ดาราศาสตร์วิทยุในการจัดทำแผนผังเส้นไฮโดรเจนในดาราจักรของเรา อันเป็นการเปิดเผยโครงสร้างของดาราจักรแบบก้นหอยเป็นครั้งแรก
ฟัน เดอฮึลสต์ใช้เวลาส่วนใหญ่ของเขากับการทำงานในมหาวิทยาลัยไลเดิน (Leiden)

**เกียรติยศ**
รางวัล- Henry Draper Medal (1955) - Eddington Medal of the Royal Astronomical Society (1955) - Bruce Medal of the Astronomical Society of the Pacific (1978) - Karl Schwarzschild Medal of the Astronomische Gesellschaft (1995) 
อนุสรณ์- ดาวเคราะห์น้อย 2413 ฟัน เดอฮึลสต์
2000
หมวดหมู่:นักดาราศาสตร์ชาวดัตช์
หมวดหมู่:นักคณิตศาสตร์ชาวดัตช์
หมวดหมู่:บุคคลจากยูเทรกต์
อันทอล์คาทีฟ บันนี่

Untalkative Bunny (คำแปล: กระต่ายพูดไม่ได้)เรียกอีกชื่อนี้ว่า กระต่ายเหลือง เป็นการ์ตูนรชุดเรื่องหนึ่งที่ร่วมลงทุนกันระหว่าง แคนนาดา/อังกฤษ เรื่องนี้จะเกี่ยวกับเจ้ากระต่ายสีเหลืองกบัการใช้ชีวิตในเมืองใหญ่(ใกล้กับเมือง อ๊อตโตว่า ประเทศแคนนาดา)จะเป็นการตูนชุดแบบสั้นความยาวในการออกอาศประมาณตอนละ 4-5 นาที และออกอากาศทาช่องเทเลตูน ประเทศแคนนาดา และ Disney จะมีทีมงานเป็นจำนวนมากทั้งชาว อังกฤษและฝรั่งเศส โดยปกติฉากในการ์ตูนจะเป็นกระต่าย ในเมืองใหญ่จะมีความวุ่นวาย และมีชีวิตที่ทันสมัย และจะเหมือนถ่ายทำจริง แสดงถึงการใช้ชีวิตที่ทันสมัยเท่านั้น อาทิเช่น อาหาร ไม่ทานเนื้อสัตว์ เหยีดเชื้อชาติ
ชื่อที่ปารากฎขึ้นนั้นเป็นชื่อBunny(คำแปล:กระต่าย)จริง เป็นตัวแสดงนำ ไม่มีการใช้คำพูดทั้งสิ้น เป็นตัวของตัวเองอย่างเด่นชัด ต่ออารณ์ รูปร่าง สีหน้าและท่าทาง ซึ่งจะใช้ภาษากาย กระต่ายจะไม่มีการบอกเพศ ในแต่ละฉากจะใช้ในการเขียนภาพของเรื่อง
ฤดูกาลแรกจะมีทั้งหมด 65 ตอน ความยาวในการออกอากาศ 5 นาที ต่อมาจะมี ฤดูกาลที่2และ 3 ผู้สร้างโดยการ์ตูนเรื่องนี้โดย Dawn Wilton เป็นผู้อำนวยการและนักเขียนตั้งแต่ฤดูกาลแรก บางตอนในฤดูที่3จะใช้ในการเขียนบทเพียงอย่างเดียว เพลงซาวด์แทร็กประกอบไปด้วย ดนตรจะเป็นแนว บอสโนว และ แจ๊ส ทำนองและเรียบเรียงโดย นักแต่งเพลงแจ๊สชาวฝรั่งเศสMarie-Louise Alcale.

**ตัวละคร**

**ตอนที่ออกอากาศ**
หมวดหมู่:การ์ตูน
อาวัตนาการ

อาวัตนาการของฟังก์ชัน f : X → X ซึ่งหลังจากผ่านฟังก์ชันสองครั้ง จะได้ค่าเดิมที่จุดเริ่มต้น
ในทางคณิตศาสตร์ อาวัตนาการ (involution) หรือ ฟังก์ชันอาวัตนาการ (involutary function) คือฟังก์ชันที่เป็นฟังก์ชันผกผันของตัวเอง นั่นคือ
:
สำหรับทุกค่าของ x ในโดเมนของ f

**ตัวอย่าง**
ต่อไปนี้เป็นตัวอย่างของฟังก์ชันและการจับคู่ที่มีสมบัติอาวัตนาการ- ฟังก์ชันเครื่องหมาย เปลี่ยนจากบวกเป็นลบ และลบเป็นบวก- ส่วนเติมเต็มของเซต- นิเสธในทางตรรกศาสตร์- สังยุคของจำนวนเชิงซ้อน- การสลับเปลี่ยนของเมทริกซ์- การเข้ารหัส ROT13- การดำเนินการบนสมาชิกเอกลักษณ์ที่เกี่ยวข้อง
หมวดหมู่:ฟังก์ชันและการจับคู่
หมวดหมู่:พีชคณิตนามธรรม
แท่นบูชา

แท่นบูชา
แท่นบูชา (altar) เป็นโต๊ะศักดิ์สิทธิ์ ที่ใช้วางสิ่งของที่ใช้ในพิธีมิสซาในคริสต์ศาสนสถาน ต้องจัดวางไว้ให้เด่นที่สุดในโบสถ์ และไม่ใช่เป็นโต๊ะวางสิ่งของจิปาถะ แท่นบูชาใช้วางผ้ารองศีล ผ้าเช็ดกาลิกส์ หนังสือมิสซา ถ้วยกาลิกส์ และแผ่นปัง แท่นบูชามีประโยชน์ใช้สอยทางสถาปัตยกรรมในฐานะเป็นองค์ประกอบสำคัญในการประกอบพิธีกรรม และไม่ใช่เป็นเพียงเครื่องประดับตกแต่งอาคาร บนแท่นบูชานี้ จะต้องจัดให้สามารถนำภาชนะศักดิ์สิทธิ์ต่าง ๆ สำหรับภาคถวายมาวางไว้ได้อย่างสะดวกในเวลาประกอบพิธี เช่น จานรองศีล พร้อมแผ่นปัง กาลิกส์ที่มีเหล้าองุ่น นอกจากนี้ยังมีหนังสือพิธีมิสซา ไมโครโฟน และสิ่งอื่นเท่าที่จำเป็น แท่นบูชาไม่ใช่โต๊ะวางของ จึงควรมีเฉพาะสิ่งที่จำเป็นสำหรับภาคถวายเท่านั้น แท่นบูชาของคริสตชนในสมัยแรกเป็นโต๊ะไม้เคลื่อนที่ได้ ต่อมาเป็นแบบตั้งอยู่กับที่ และในจารีตละตินให้เป็นแบบทำศิลาหรือหินเพื่อให้สอดคล้องกับธรรมเนียมของพระศาสนจักรที่รับสืบทอดกันมา และให้สอดคล้องกับ สัญลักษณ์จากพระคัมภีร์เกี่ยวกับแท่นบูชาจะต้องทำด้วยหิน และหินธรรมชาติด้วย ซึ่งแท่นหรือหินเป็นรูปแบบที่ชาวอิสราเอลใช้เป็นที่ถวายเครื่องบูชาแด่พระเจ้า
แท่นบูชามี 2 แบบ คือ    
# แท่นบูชาแบบติดอยู่กับที่ (โบสถ์ทุกแห่งควรมี)
# แท่นบูชาแบบเคลื่อนย้ายได้
แท่นบูชาทั้งแบบติดอยู่กับที่ หรือแบบเคลื่อนย้ายได้ จะต้องตั้งอยู่ต่างหาก สร้างห่างจากกำแพงหรือฝาผนัง ให้ผู้ประกอบพิธีเดินรอบ ๆ ได้โดยง่าย และต้องเปิดโอกาสให้ ถวายบูชามิสซาหันหน้าหาประชาชนได้

**การตั้งแท่นบูชา**
การตั้งแท่นบูชาให้เป็นจุดรวมความสนใจ
ต้องคำนึงถึงตำแหน่งและที่ตั้งให้สูงเด่น ต้องตั้งให้เป็นศูนย์กลางที่รวมความสนใจ มิได้หมายความว่าพระแท่นจะต้องตั้งอยู่ตรงกลางของโบสถ์ แต่ควรตั้งให้ผู้ร่วมพิธีกรรมทุกคนมองเห็นและได้ยินเสียงในการประกอบพิธีกรรม

**การประดับตกแต่งบนแท่นบูชา**
ไม่ควรมีอะไรเกะกะรุงรัง หากมีการวางเทียน ดอกไม้ หรือเครื่องประดับอื่น ๆ ก็ต้องวางให้เหมาะสม โดยไม่ใช้ของปลอม ไม่ควรนำสิ่งของใหญ่ ๆ มาตั้งหน้าหรือบนแท่นบูชา

**ผ้าคลุมแท่นบูชา**
ผ้าคลุมแท่นบูชา
การคลุมแท่นบูชาใช้ผ้าขาวปู อาจวางดอกไม้ไว้ใกล้แท่นบูชา ส่วนเทียนนั้นอาจวางบนแท่นบูชาหรือใกล้ ๆ นั้นก็ได้ การปูแท่นบูชาแสดงว่าแท่นบูชาของคริสตชนเป็นแท่นบูชาที่ถวายบูชาขอบพระคุณและเป็นโต๊ะของพระเป็นเจ้า เพื่อเฉลิมฉลองระลึกถึงการตรึงพระเยซูที่กางเขนและการคืนพระชนม์ของพระเยซู และร่วมรับประทานอาหารค่ำของพระองค์ เพราะเหตุนี้จึงต้องเตรียมแท่นบูชาให้เป็นเสมือนโต๊ะสำหรับงานเลี้ยงฉลองการถวายบูชา พิธีใช้ผ้าขาวคลุมแท่นบูชาต้องเตือนให้เราคิดถึงพิธีรับคริสตชนเข้าเป็นสมาชิกของพระศาสนจักร เมื่อคริสตชนใหม่ได้รับศีลล้างบาปและศีลกำลังแล้ว เขาจะรับเสื้อขาวมาสวม

**อ้างอิง**
หมวดหมู่:พิธีกรรมในศาสนาคริสต์
หมวดหมู่:แท่นบูชา
ฮิปปาร์โคส

ฮิปปาร์โคส (langx|el|Ἵππαρχος, Hipparkhos; 120 ปีก่อน ค.ศ.) เป็นนักดาราศาสตร์ นักภูมิศาสตร์ และนักคณิตศาสตร์ชาวกรีก ถือเป็นผู้ก่อตั้งศาสตร์ด้านตรีโกณมิติlinton2004 แต่มีชื่อเสียงสุดในด้านการค้นพบการเคลื่อนถอยของวิษุวัตโดยบังเอิญtoomer1996 ฮิปปาร์โคาเกิดที่ไนเซีย บิธีเนีย และน่าจะเสียชีวิตบนเกาะโรดส์ ประทเศกรีซ เขาทำงานเป็นนักดาราศาสตร์ใน 162 ถึง 127 ปีก่อน ค.ศ.mccluskey2000
ฮิปปาร์โคสถือเป็นผู้สังเกตการณ์ดาราศาสตร์โบราณที่ยิ่งใหญ่ที่สุด และบางส่วนยกให้เป็นนักดาราศาสตร์ที่ดีที่สุดในสมัยโบราณwillard1854 เขาเป็นคนแรกที่สร้างแบบจำลองการเคลื่อนที่ของดวงอาทิตย์และดวงจันทร์อันสามารถระบุตัวเลขได้แม่นยำที่ยังคงเหลือรอด จากแบบจำลองนี้จึงเป็นที่มาของการสังเกตและการใช้เทคนิคทางคณิตศาสตร์ช่วยในการสังเกตมาหลายศตวรรษของชาวบาบิโลเนีย และโดยเมทอนแห่งเอเธนส์ (ศตวรรษที่ 5 ก่อน ค.ศ.), Timocharis, Aristyllus, อริสทาร์คัสแห่งซามอส และ Eratosthenes และคนอื่นjones2017
ฮิปปาร์โคสได้พัฒนาวิชาตรีโกณมิติ สร้างตารางตรีโกณ และแก้ปัญหาตรีโกณมิติของทรงกลมได้หลายประการ จากทฤษฎีเกี่ยวกับดวงอาทิตย์ ดวงจันทร์ และตรีโกณมิติของเขา อาจจะนับได้ว่าเขาเป็นคนแรกที่ได้พัฒนากระบวนวิธีอันน่าเชื่อถือที่ใช้ในการทำนายสุริยคราส 
ผลงานอื่น ๆ ที่มีชื่อเสียงได้แก่การค้นพบและการวัดการหมุนควงของโลก การรวบรวมสารบัญแฟ้มดาวฤกษ์ฉบับแรกในโลกตะวันตก และอาจประดิษฐ์แอสโตรแลบ เช่นเดียวกันกับทรงกลมฟ้าจำลอง (armillary sphere) ที่ใช้ในการสร้างสารบัญแฟ้มดาวฤกษ์ บางครั้งมีผู้เรียกเขาเป็น "บิดาแห่งดาราศาสตร์"newcomb1878 ซึ่งเป็นตำแหน่งที่Jean Baptiste Joseph Delambreมอบให้ใน ค.ศ. 1817delambre1817

**ช่วงชีวิตและผลงาน**

**สิ่งสืบทอด**
ดาวเทียมฮิปปาร์โคสใน Large Solar Simulator, ESTEC, กุมภาพันธ์ ค.ศ. 1988
ฮิปปาร์โคสอาจปรากฏอยู่ตรงข้ามทอเลมีในภาพวาดThe School of Athensของราฟาเอล แม้ว่าบุคคลในภาพมักระบุเป็นโซโรอัสเตอร์swerdlow1992
ดาวเทียมฮิปปาร์โคสที่องค์การอวกาศยุโรปส่งขึ้นสู่อวกาศได้รับการตั้งชื่อตามชื่อเขา

**หมายเหตุ**


**อ้างอิง**


**แหล่งข้อมูลอื่น**
  David Ulansey about Hipparchus's understanding of the precession-  A brief view by Carmen Rush on Hipparchus' stellar catalog
-120
หมวดหมู่:นักดาราศาสตร์ชาวกรีก
หมวดหมู่:นักคณิตศาสตร์ชาวกรีก
หมวดหมู่:นักวิทยาศาสตร์ชาวกรีก
หมวดหมู่:ชาวกรีกโบราณ
หมวดหมู่:นักภูมิศาสตร์ชาวกรีกโบราณ
ความเอียงของแกน

ความเอียงของแกนโลก แสดงความสัมพันธ์ระหว่างแกนหมุน กับระนาบโคจร
ความเอียงของแกน (axial tilt, axial inclination หรือ obliquity) คือองศาการเอียงของแกนหมุนของดาวเคราะห์เทียบกับระนาบการโคจรของดาวดวงนั้น สามารถระบุได้เป็นหน่วยองศาระหว่างแกนของดาวเคราะห์กับเส้นตรงที่ลากผ่านจุดศูนย์กลางของดาวเคราะห์และตั้งฉากกับระนาบโคจร

**ความเอียงของแกนของวัตถุท้องฟ้าสำคัญ**

**แหล่งข้อมูลอื่น**
  Axial Tilts of Planets by Jeff Bryant, Wolfram Demonstrations Project.
หมวดหมู่:วิทยาศาสตร์ดาวเคราะห์
หมวดหมู่:มุม
ชะอม

ชะอม เป็นพืชจำพวกอาเคเซีย นิยมรับประทานในทุกภาคของไทย เป็นพืชยื่นต้น ใช้ใบแก่และอ่อน เป็นสมุนไพร ของไทย  ลำต้นของชะอมมีหนาม ใบมีขนาดเล็กและมีกลิ่นฉุน ดอกสีขาวหรือสีขาวนวลขนาดเล็ก ดอกย่อยรวมกันเป็นช่อกระจุก ทรงกลม แต่ละดอกมีกลีบเลี้ยงและกลีบดอกอย่างละ 4-5 กลีบ เชื่อมติดกันที่โคนเป็นหลอด ปลายแหลมแยกเป็นแฉก รูปใบหอก จะเห็นชัดเจนเฉพาะเกสรเพศผู้เป็นเส้นฝอย ๆ ฝักแบน ยาว รูปขอบขนาน กว้าง 1.5-2.5 ซม. ยาว 5-13 ซม.มีขนาดเล็กกว่าฝักกระถิน ใบอ่อนของชะอมหรือส่วนยอดของใบสามารถนำมารับประทานได้ มีชื่อเรียกแตกต่างกันไปแต่ละภาค โดยมากมักปลูกตามรั้วบ้านเนื่องจากมีหนามแล้วยังเป็นผักที่ทานได้ตลอดทั้งปี พืชอีกชนิดหนึ่งที่พบในประเทศ ซึ่งเป็นคนละสปีชีส์ย่อยกับชะอมคือผักคา

**การปลูก**
ปลูกโดย การปักชำ เพาะเมล็ดหรือตอนกิ่ง หรือการโน้มกิ่งลงดิน โดยไม่ได้ต่อตาหรือชำกิ่ง  ส่วนมากใช้การเพาะเมล็ด เนื่องจากได้ต้นที่แข็งแรง ทนทานต่อสภาพอากาศและยังมีหนามมากกว่าการปลูกด้วยวิธีปลูกแบบอื่น 
รูปแบบการเพาะนำเมล็ดใส่ถุงพลาสติก รดน้ำวันละครั้ง เมื่อเมล็ดงอกทำการย้ายลงดิน ปลูกห่างกันประมาณ 1 เมตร บำรุงต้นด้วย ปุ๋ยสดหรือมูลสัตว์ การเก็บยอดควรเหลือยอดไว้ 3-4 ยอด  เพื่อให้ต้นได้โต ควรปลูกในฤดูร้อนช่วยรดน้ำเจริญดีกว่าปลูกในฤดูฝนหากปลูกในฤดูฝนชะอม มีโอากาศเมล็ดเน่าได้มาก ชะอมไม่ค่อยมีโรคและแมลงมารบกวนหากพบโรคป้องกันโดยใช้ ปูนขาวโรยรอบโคนต้นหรือจุ่มท่อนพันธุ์ในน้ำปูนขาวก่อนปลูก ส่วนแมลงมีหนอนกินยอดชะอม ใช้ยาฆ่าแมลงฉีดทุก ๆ 8 วัน ควรเก็บยอดชะอมหลังฉีดยาแล้วไม่น้อยกว่า 7 วันสามารถเก็บเกี่ยวจากต้นที่ปลูกกิ่งตอนได้ประมาณ 10 -15 วัน ตัดยอดขายได้ ทุก ๆ 2 วัน ควรบำรุงและดูแลต้นอย่างสม่ำเสมอ

**การรับประทาน**
ไข่เจียวชะอม- นำยอดชะอมมาต้มหรือลวก รับประทานร่วมกับน้ำพริก- ใส่ลงพร้อมไข่เจียว

**สรรพคุณทางยา**
 ราก แก้ปวดท้อง ท้องอืด ท้องเฟ่อ ขับลมในลำไส้- แก้ลิ้นอักเสบเป็นผื่นแดง

**รายอ้างอิง**

**แหล่งข้อมูลอื่น**
หมวดหมู่:ผัก
หมวดหมู่:วงศ์ย่อยสีเสียด
หมวดหมู่:สมุนไพร
การหมุนรอบตัวเอง

ทรงกลมกำลังหมุนรอบตัวเองการหมุนรอบตัวเอง คือการที่วัตถุทำการหมุนไปรอบจุดหรือแกนภายในตัววัตถุเอง อาจใช้อธิบายการหมุนของวัตถุท้องฟ้า หรือการหมุนของวัตถุแข็งเกร็งในกลศาสตร์ ซึ่งสามารถอธิบายได้ด้วยสมการการหมุนของออยเลอร์ นอกจากนี้ยังใช้ในสาขาอื่น เช่น การหมุนในสเกตลีลา
นอกจากนี้แล้ว คำว่า "สปิน" (spin) ก็หมายถึงการหมุนรอบตัวเองซึ่งแปลว่าการหมุน มักใช้ในกลศาสตร์ควอนตัม และ ฟิสิกส์ของอนุภาคมูลฐาน ซึ่งถือว่าเป็นแนวคิดที่แตกต่างจากการหมุนของวัตถุทั่วไป

**การหมุนของวัตถุท้องฟ้า**
วัตถุท้องฟ้าส่วนใหญ่ เช่น ดาวเคราะห์ ดาวเทียม และ ดาวหาง ล้วนมีการหมุนรอบตัวเอง อย่างไรก็ตาม ก็มีการค้นพบว่าดาวฤกษ์บางดวง Cygnus X-1 มีแนวโน้มสูงที่จะไม่หมุนรอบตัวเองเลย ส่วนพัลซาร์น้นเชื่อกันว่าเป็นดาวนิวตรอนที่มีการหมุนรอบตัวเองอย่างรวดเร็ว
เนื่องจากไม่มีทางสังเกตแกนกลางของวัตถุทางดาราศาสตร์ได้ ดังนั้น การหมุนรอบตัวเองของวัตถุทางดาราศาสตร์จึงเป็นการสังเกตและคำนวณทางแสงเป็นส่วนใหญ่โดยอิงตามการหมุนของพื้นผิว อย่างไรก็ตาม สำหรับดาวเคราะห์ก๊าซยักษ์ เป็นไปไม่ได้ที่จะกำหนดระนาบที่ใช้เป็นข้อมูลอ้างอิงสำหรับการหมุน และเนื่องจากพื้นผิวมักจะมีการหมุนไปด้วย ความเร็วการหมุนจะแตกต่างกันไปขึ้นอยู่กับระยะห่างจากแกน ความเร็วในการหมุนจึงคำนวณจากการสังเกตสนามแม่เหล็กและพิจารณาความสัมพันธ์ทางกายภาพกับวัตถุท้องฟ้าอื่น ๆ เช่นเดียวกับดวงอาทิตย์ ซึ่งไม่สามารถระบุคาบการหมุนรอบตัวเองได้อย่างจำเฉพาะเจาะจง
แกนที่เป็นศูนย์กลางการหมุนของวัตถุท้องฟ้าเรียกว่า แกนหมุน และเวลาที่ใช้สำหรับการหมุนหนึ่งรอบเรียกว่า คาบการหมุนรอบตัวเอง คาบการหมุนรอบตัวเองคือเวลาที่วัตถุหมุนรอบตัวมันได้ 360 องศา ในกรณีที่วัตถุนั้นมีการโคจรรอบวัตถุอื่นไปด้วย คาบการหมุนรอบตัวเองอาจไม่เท่ากับเวลาที่วัตถุนั้นหันเข้าหาวัตถุอื่นที่ตัวมันโคจรรอบ ตัวอย่างเช่น เวลา 1 วันเป็นเวลาที่โลกหมุนรอบตัวเอง 1 รอบตามตำแหน่งของดวงอาทิตย์ แต่เมื่อโลกหมุนรอบตัวเอง 1 ครั้ง ตำแหน่งที่ปรากฏของดวงอาทิตย์ได้เคลื่อนไปเนื่องจากการโคจรรอบดวงอาทิตย์ กล่าวอีกนัยหนึ่ง ระยะเวลาการหมุนสั้นกว่าหนึ่งวัน (24 ชั่วโมง) ไปประมาณ 236 วินาที พูดอย่างอย่างได้ว่า โลกต้องใช้เวลาอีก 236 วินาทีในการหมุนรอบตัวเอง 1 ครั้งและยังคงหันเข้าหาทิศทางเดียวกับดวงอาทิตย์เมื่อวานนี้
พลังงานการหมุนจะผันผวนเนื่องจากแรงโน้มถ่วงของวัตถุท้องฟ้าอื่น ๆ และจะยิ่งเปลี่ยนแปลงง่ายขึ้นยิ่งถ้ามวลของวัตถุท้องฟ้านั้นน้อย ดาวหางและดาวเคราะห์น้อยมีแนวโน้มที่จะเปลี่ยนความเร็วในการหมุนและแกนหมุนเมื่อเคลื่อนผ่านเข้าใกล้ดาวเคราะห์ วัตถุท้องฟ้าในระบบดาวคู่มักจะเกิดการปรับคาบให้สอดคล้องกับคาบการโคจรของมันเอง หรือถ้าคาบไม่เท่ากันอยู่ คาบก็จะกำลังมีการเปลี่ยนแปลงไปในทางนั้น นอกจากนี้แล้วยังมีการเปลี่ยนแปลงได้เนื่องจากการปะทะชนหรือการเกิดแผ่นดินไหว เช่นใน แผ่นดินไหวและคลื่นสึนามิในโทโฮกุ พ.ศ. 2554 ผลที่ตามมาทำให้โลกหมุนเร็วขึ้น 1.8×10-6 วินาที

**อ้างอิง**
หมวดหมู่:การหมุน
หมวดหมู่:โลก (ดาวเคราะห์)
หมวดหมู่:กลศาสตร์ท้องฟ้า
แฮปปี้ฮาร์ดคอร์

แฮปปี้ฮาร์ดคอร์ (Happy Hardcore) เป็นแนวเพลง แด๊นซ์ ประเภทหนึ่ง  ที่เกิดขึ้นในต้นทศวรรษ 1990 มีลักษณะจังหวะเรฟที่รวดเร็ว (ความเร็วอยู่ระหว่าง 165–180 bpm) ในช่วงปลาย ยุค 90 เป็นแนวเพลงหนึ่งของ แทรนซ์
หมวดหมู่:แนวดนตรี
แซรอส

แซรอส (saros) คือวงรอบปรากฏของการเกิดคราสซึ่งมีช่วงเวลาประมาณ 18 ปี 11 วัน 8 ชั่วโมง (หรือประมาณ 6585⅓ วัน) สามารถใช้ในการทำนายการเกิดสุริยคราสและจันทรคราสได้ หลังจากเกิดคราสครบ 1 รอบ ดวงอาทิตย์ โลก และดวงจันทร์จะหวนกลับมาอยู่ในตำแหน่งทางเรขาคณิตเช่นเดิมอีก ลักษณะการเกิดคราสแบบเดิมจะเกิดขึ้นทางทิศตะวันตกของตำแหน่งที่เคยเกิดครั้งก่อน
ประวัติการค้นพบแซรอสที่เก่าแก่ที่สุดคือการค้นพบของชาวแคลดีอา (นักดาราศาสตร์ชาวบาบิโลนโบราณ) ในช่วงหลายร้อยปีก่อนคริสตกาล ต่อมามีการค้นพบโดยฮิปปาร์คัส ไพลนี และทอเลมี แต่ด้วยชื่อที่แตกต่างกันออกไป คำว่า "saros" ได้รับการกำหนดขึ้นเป็นครั้งแรกโดยเอ็ดมันด์ ฮัลเลย์ ในปี ค.ศ. 1691 โดยนำมาจากคำว่า Suda ในพจนานุกรมภาษาไบแซนไทน์ในช่วงคริสต์ศตวรรษที่ 11 แม้ในเวลาต่อมา ในปี ค.ศ. 1756 กีโยม เลอ ฌ็องตี (Guillaume Le Gentil) ได้ออกมาระบุว่าการตั้งชื่อของฮัลเลย์ผิดพลาด แต่ชื่อนี้ก็ยังคงใช้กันเรื่อยมา

**แหล่งข้อมูลอื่น**
  NASA eclipse home page: Eclipses and the Saros date=2007-10-30 -  แผนที่แบบโต้ตอบ การเกิดสุริยคราสจำนวน 11,898 ครั้งในช่วงห้าพันปี-  แผนที่แบบโต้ตอบ การเกิดจันทรคราสจำนวน 12,064 ครั้งในช่วงห้าพันปี-  การเกิดคราสและแซรอส
หมวดหมู่:อุปราคา
ฟรีดริช เบ็สเซิล

ฟรีดริช วิลเฮ็ล์ม เบ็สเซิล (Friedrich Wilhelm Bessel; 22 กรกฎาคม ค.ศ. 1784 – 17 มีนาคม ค.ศ. 1846) เป็นนักคณิตศาสตร์ นักดาราศาสตร์ชาวเยอรมัน ผู้สร้างระบบฟังก์ชันของเบ็สเซิล (ต่อมาค้นพบโดยดานีเอล แบร์นุลลี) เขาเป็นนักวิทยาศาสตร์ร่วมสมัยกับคาร์ล เกาส์ ซึ่งเป็นทั้งนักคณิตศาสตร์และนักดาราศาสตร์เช่นกัน ดาวเคราะห์น้อย 1552 เบ็สเซิล ได้ตั้งชื่อตามชื่อสกุลของเขาเพื่อเป็นเกียรติ

**แหล่งข้อมูลอื่น**
  Friedrich Bessel at the Mathematics Genealogy Project
1846
หมวดหมู่:นักดาราศาสตร์ชาวเยอรมัน
หมวดหมู่:ชาวปรัสเซีย
หมวดหมู่:บุคคลจากรัฐนอร์ทไรน์-เว็สท์ฟาเลิน
หมวดหมู่:บุคคลจากมหาวิทยาลัยเคอนิชส์แบร์ค
วัดป่าเลไลยก์ (ประเทศสิงคโปร์)

วัดป่าเลไลยก์ สิงคโปร์ ตั้งอยู่ที่เลขที่  49 ซอยเบอโดกวอล์ก ประเทศสิงคโปร์ 

**ประวัติความเป็นมาของวัดป่าเลไลยก์**
สถานที่ตั้งเดิมของวัดป่าเลไลยก์อยู่ที่ถนนโปฮวด ต่อมาวัดป่าเลไลยก์ได้ย้ายมาที่ซอยจาลันนิภาเพื่อรองรับพุทธศาสนิกชนและผู้มีจิตศรัทธาที่เพิ่มจำนวนมากขึ้น โดยมีขนาดของพื้นที่วัด กว้าง 6 เมตร ยาว 12 เมตร สร้างเป็นศาลาทรงไทย 3 หลัง แบ่งการใช้งานออกเป็น 3 ส่วน ส่วนที่หนึ่ง เป็นลานปฏิบัติธรรมและประกอบศาสนพิธี ส่วนที่สองเป็นศาลาเอนกประสงค์และหอฉัน ส่วนที่สามเป็นที่จำวัดของพระภิกษุสามเณร อย่างไรก็ตาม ก็ไม่เพียงพอที่จะสามารถรองรับชาวพุทธศาสนิกชนที่เพิ่มขึ้นได้ ดังนั้นในปี พ.ศ. 2511 ได้มีการเสนอให้ย้ายวัดมาที่ 49 ซอยเบอโดก วอล์ค โดยฆราวาสชื่อ นายวี เตียม ซิว ได้มีจิตศรัทธาขายที่ดินให้ในราคาเพียงครึ่งหนึ่งของมูลค่าจริง ได้รับความร่วมมือในการก่อสร้างโดยอาสาสมัครทั้งชาวสิงคโปร์ ไทย และมาเลเซีย ซึ่งได้ร่วมแรงร่วมใจกันสร้างวัดแห่งนี้ และมีการทำพิธีวางศิลาฤกษ์โดยเจ้าพระคุณสมเด็จพระสังฆราชปุณณสิริมหาเถระ สกลมหาสังฆปรินายก ณ วัดพระเชตุพนวิมลมังคลารามราชวรมหาวิหาร กรุงเทพฯ การก่อสร้างวัดเสร็จสิ้นสมบูรณ์และเฉลิมฉลองในปี พ.ศ.  2516
ต่อมาในปี พ.ศ.  2547 คณะกรรมการวัดป่าเลไลยก์มีมติที่จะสร้างอาคารหลังใหม่ขึ้นเพื่อรองรับกับกิจกรรมของวัดและจำนวนที่เพิ่มขึ้นของพุทธศาสนิกชนและผู้มีจิตศรัทธาที่มีความสนใจในการที่จะศึกษาธรรมและปฏิบัติกรรมฐาน

**อ้างอิง**
 หนังสือ "พระมหาเจดีย์ธรรมสถิตย์ ณ วัดป่าเลไลยก์"

**พิกัดแผนที่**
ป่าเลไลยก์
ป่าเลไลยก์
ป่าเลไลยก์
หมวดหมู่:ความสัมพันธ์ไทย–สิงคโปร์
เวสต์แบม

Westbam เป็นนักดนตรี และ รีมิกซ์เซอร์ ชาวเยอรมัน และ เป็นส่วนหนึ่งของความสำเร็จของแนวเพลง ฮาร์ดแทรนซ์ ในเยอรมัน

**ผลงาน**

**อัลบั้ม**
 In Seoul (1988)- The Cabinet (1989)- The Roof Is On Fire (1991)- A Practising Maniac At Work (1991)- BamBamBam (1994)- We´ll Never Stop Living This Way (1997)- Right On (2002)- Do You Believe In the Westworld (2005)

**ซิงเกิล**
 "17 - This Is Not a Boris Becker Song"- "The Roof Is On Fire" (1989/1991/1999)- "Monkey Say Monkey Do"- "Disco Deutschland"- "Der Bundespräsidenten Mix"- "No More Freakin' Rock'n'Roll"- "The Mayday Anthem"- "Wizards of the Sonic"- "Celebration Generation"- "Raving Society"- "Love Missile F1-11"- "Sunshine" (with Dr.Motte)- "Sonic Empire" (Members Of Mayday)- "Wizards of the Sonic" (1998, with Red Jerry)- "Beatbox Rocker" (1999)- "Oldschool, Baby" (with Nena)- "Dancing With the Rebels" (with Afrika Islam)- "Bang the Loop" (2005)- "United states of love (ft.The love committee)" (2006)- "Love Is Everywhere (New Location)" (2007)- "Highway To Love (ft.The Love Committee)" (2008)
หมวดหมู่:ดีเจเยอรมัน
หมวดหมู่:บุคคลจากมึนส์เทอร์
แม่แบบ:เหตุการณ์ปัจจุบัน/2552 เมษายน 6

* เกิดเหตุแผ่นดินไหวที่ตอนกลางของประเทศอิตาลี ส่งผลให้มีผู้เสียชีวิต 91 ศพ บาดเจ็บ 1500 ราย( AP)
}
รายชื่อนายกรัฐมนตรีสวีเดน

บทความนี้รวบรวมรายนามและสถิติของนายกรัฐมนตรีแห่งราชอาณาจักรสวีเดนตั้งแต่การสถาปนาตำแหน่งในปี พ.ศ. 2419 ซึ่งรายนามในบทความนี้ได้ไม่ได้รวมเอาบุคคลซึ่งดำรงตำแหน่งในฐานะนายกรัฐมนตรีรักษาการณ์มาไว้ด้วย

**รายนาม**

**นายกรัฐมนตรีแห่งสหราชอาณาจักรสวีเดนและนอร์เวย์**

**นายกรัฐมนตรีแห่งราชอาณาจักรสวีเดน**

**สถิติ**

**ดูเพิ่ม**
นายกรัฐมนตรีสวีเดน
*พระมหากษัตริย์สวีเดน
*รายพระนามพระมหากษัตริย์สวีเดน

**อ้างอิง**
สวีเดน
หมวดหมู่:ชาวสวีเดน
อ่าวน้อย

อ่าวน้อย เป็นสถานที่ท่องเที่ยวอีกแห่งหนึ่งของจังหวัดประจวบคีรีขันธ์  เป็นหนึ่งใน 3 อ่าวของประจวบ

**พื้นที่**
ทิศตะวันออกติดกับชายฝั่งทะเลอ่าวไทยประชากรในพื้นที่ส่วนใหญ่มีอาชีพทำประมงและเกษตรกรรม มีสะพานปลาเพื่อนำ กุ้ง หอย ปู ปลาและอาหารทะเลอื่นจากการทำประมง ขึ้นสู่ฝั่ง นำมาขายให้กับพ่อค้า 
อ่าวน้อยเป็นส่วนหนึ่งของพื้นที่อำเภอเมืองประจวบคีรีขันธ์โดยมีถนนเชื่อมต่อกันจากชายหาดอ่าวน้อยไปสู่ชายหาดอ่าวประจวบเป็นสถานที่นิยมในการออกกำลังกาย เช่น การวิ่ง การปั้นจักรยาน จากถนนเรียบชายหาดอ่าวน้อยไปสู่ชายหาดอ่าวประจวบซึ่งมีวิวทิวทัศน์ที่สวยงามมาก 
โดยสภาพพื้นที่ของอ่าวน้อยและอ่าวประจวบ เป็นอ่าวที่มีพื้นที่ติดกัน โดยมีภูเขาขั้นกลางระหว่างอ่าวทั้งสอง คือ ภูเขาตาม่องล่าย เขาตาม่องล่ายก็เป็นแหล่งท่องเที่ยวอีกแหล่งหนึ่ง 

**เขาตาม่องล่าย**
เขาตาม่องล่ายถูกจัดให้เป็น วนอุทยาน เขตป่าสงวนแห่งชาติ ถึงจะมีพื้นที่ไม่กว้างขวางมากนัก แต่ก็มีเอกลักษณ์เหมาะสำหรับท่องเที่ยวผจญภัย เพราะเป็นภูเขามีหน้าผาสูงชัน
สัตว์ป่า ที่พบเห็นบริเวณวนอุทยานเขาตาม่องล่าย 
#เลียงผา
#หมูป่า
#กระจง
#อีเห็น
#เสือปลา
#ไก่ป่า

**ดูเพิ่ม**
อ่าวมะนาว
*อ่าวประจวบ

**รายการอ้างอิง**
น้อย
น้อย
หมวดหมู่:อำเภอเมืองประจวบคีรีขันธ์
ปี่ใน

ปี่ใน เป็นปี่ที่มีขนาดใหญ่และมีเสียงต่ำ ในบรรดาเครื่องเป่าที่มีลิ้นตระกูลปี่ใน ลักษณะเป็นปี่ท่อนเดียว ลำปี่ที่ทำหน้าที่เป็นตัวขยายเสียงเรียกว่า "เลา" เป็นเครื่องเป่าที่มีลิ้น ผสมอยู่ในวงปี่พาทย์มาแต่โบราณ ที่เรียกว่า "ปี่ใน" เพราะว่า ปี่ชนิดนี้ เทียบเสียงตรงกับระดับเสียงที่เรียกว่า "เสียงใน" ซึ่งเป็นระดับเสียงที่วงปี่พาทย์ไม้แข็ง บรรเลงเป็นพื้นฐาน ปี่ในใช้บรรเลงในวงปี่พาทย์เครี่องห้า วงปี่พาทย์เครื่องคู่ วงปี่พาทย์เครื่องใหญ่ และได้ใช้ประกอบการแสดงละครใน

**ลักษณะของปี่ใน**
เลาปี่ทำมาจากไม้ เช่น ไม้พยุง ไม้ชิงชัน มีความยาวประมาณ 42 เซนติเมตร ความกว้างประมาณ 4 เซนติเมตร มีลักษณะหัวบานท้ายและป่องตรงกลาง เจาะรูกลางตลอดเลา ด้านบนมีรูเล็กใช้เสียบลิ้นปี่ ด้านล่างรูจะใหญ่ บริเวณเลาปี่ที่ป่องตรงกลางจะเจาะรู 6 รู ลิ้นปี่ทำจากใบตาลนำมาตัดซ้อนกัน 4 ชั้น ตัดผูกกับท่อทองเหลืองเล็ก ๆ เรียกว่า "กำพวด" ตัวเลาทำด้วยไม้ชิงชัน หรือไม้พยุง กลึงให้ป่องกลาง และบานปลายทั้งสองข้าง ตัวเลาปี่นอกจากจะทำด้วยไม้ แล้วยังพบปี่ซึ่งทำด้วยหิน เป็นของเก่าแต่โบราณ 
ภายในเจาะ เป็นรูกลวงตลอดหัวท้ายมีรูสำหรับเปิดปิดนิ้ว 6 รู โดยให้ 4 รูบนเรียงลำดับเท่ากันเว้นห่างพอควร อีก 2 รูอยู่ระหว่างช่องตอนกลางของแต่ละรู ตอนท้ายของเลาปี่จะมีวัสดุกลมแบน ทำด้วยยาง หรือไม้มาเสริม โดยเฉพาะตอนบน สำหรับสอดใส่ลิ้นปี่ เรียกว่า "ทวนบน" ส่วนตอนล่างจะใช้ตะกั่วมาต่อสำหรับลดเลื่อนเสียงเรียกว่า "ทวนล่าง" ลิ้นปี่ประกอบด้วย กำพวด ทำด้วยโลหะ ลักษณะกลมเล็ก เรียว ภายในโปร่งข้างหนึ่งเล็ก ข้างหนึ่งใหญ่ ใบตาล ใช้ใบตาลแก่และแกร่งตัดซ้อน เป็น 4 ชั้น หรือ 4 กรีบ ผูกรัดด้วยเชือกในลักษณะเงื่อน "ตะกรุดเบ็ด" ให้ติดกับกำพวดทางด้านเล็กส่วน ทางด้านใหญ่จะถักหรือเคียนด้วยเส้นเล็ก ๆ มีขนาดพอดีกับรูปี่ด้านบน (รูเป่า) เพื่อสอดใส่ลิ้นปี่ให้แน่น

**วิธีการเล่น**
จากหลักการเป่าปี่ดังกล่าว ก่อให้เกิดวิธีเป่าและเสียงปี่ที่เป็นพื้นฐานดังนี้-  เสียงตือ คือ เสียงเร- เสียงฮอ คือ เสียงเร (เสียงเดียวกับ เสียงที่ 1 แต่นิ้วต่างกัน)- เสียงแฮ คือ เสียงมี- เสียงฮือฮอ ๆ คือ เสียงซอล-มี- เสียงตอ คือ เสียงลา- เสียงแต คือ เสียงที- เสียงอือ คือ เสียงเรบน (แหบ)- เสียงอื๊อ คือ เสียงมีบน (แหบ)- เสียงอือ คือ เสียงเรบน (แหบ) เหมือนกับ เลข 7 - เสียงตอ คือ เสียงลา (เหมือนกับหมายเลข 5) - เสียงตือ คือ เสียงซอล (แต่เป็นเสียงบน ที่ใช้บังคับนิ้วเช่นเดียวกับตือ-เรแต่ใช้ลมดันต่างกัน) - เสียงแต่ คือ เสียงฟา- เสียงตือ คือ เสียงซอล (เหมือนหมายเลข 11)- เสียงตอล็อก คือ เสียงลา (แต่ต่างกันเนื่องจากการบังคับลิ้นปี่)
หมวดหมู่:เครื่องดนตรีไทย
เขาซานชิง

อุทยานแห่งชาติเขาซานชิง (, ซานชิงชานกั๋วเจียกงยฺเหวียน) ตั้งอยู่ทางตะวันออกเฉียงเหนือของมณฑลเจียงซี ประเทศจีน งดงามด้วยภูมิทัศน์เสาหินแกรนิต (89 เสา) และยอดเขา (48 ยอด) ที่มีรูปร่างประหลาด ยอดเขาสูงสุดคือยอดเขาหยู่จิง (玉京) สูง 1,817 เมตร

**มรดกโลก**
อุทยานแห่งชาติเขาซานชิงได้จดทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 32 เมื่อปี พ.ศ. 2551 ที่นครเกแบ็ก ประเทศแคนาดา ด้วยข้อกำหนดและหลักเกณฑ์ในการพิจารณา ดังต่อไปนี้- (vii) - เป็นตัวอย่างที่เด่นชัดของการเป็นตัวแทนในวิวัฒนาการสำคัญต่าง ๆ ในอดีตของโลก เช่น ยุคสัตว์เลื้อยคลาน ยุคน้ำแข็ง ซึ่งสะท้อนให้เห็นถึงการพัฒนาความหลากหลายทางธรรมชาติบนพื้นโลก

**อ้างอิง**
  Mount Sanqingshan National Park 
หมวดหมู่:มณฑลเจียงซี
หมวดหมู่:แหล่งมรดกโลกทางธรรมชาติ
หมวดหมู่:แหล่งมรดกโลกในประเทศจีน
หมวดหมู่:อุทยานแห่งชาติในประเทศจีน
หมวดหมู่:สถานที่ท่องเที่ยวระดับ AAAAA ในประเทศจีน
พื้นที่คุ้มครองแม่น้ำขนานสามสายแห่งยูนนาน

พื้นที่คุ้มครองแม่น้ำขนานสามสายแห่งยูนนาน (Three Parallel Rivers of Yunnan Protected Areas; ) คือแหล่งมรดกโลกที่ตั้งอยู่ที่เทือกเขาเหิงต้วน ทางตะวันตกเฉียงเหนือของมณฑลยูนนาน ประเทศจีน กินอาณาบริเวณของเมืองลี่เจียง จังหวัดปกครองตนเองชนชาติทิเบต ตี๋ชิ่ง และจังหวัดปกครองตนเองชนชาติลีซอ นู่เจียง แม่น้ำสามสายหมายถึงบรรดาแม่น้ำที่มีต้นน้ำอยู่ในที่ราบสูงทิเบตและไหลขนานกันลงมา ได้แก่ แม่น้ำแยงซี แม่น้ำโขง และแม่น้ำสาละวิน และนับได้ว่าเป็นสถานที่แห่งหนึ่งบนโลกที่มีความอุดมสมบูรณ์และความหลายหลายทางชีวภาพสูง

**มรดกโลก**
พื้นที่คุ้มครองแม่น้ำขนานสามสายแห่งยูนนานได้จดทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 27 เมื่อปี พ.ศ. 2546 ที่กรุงปารีส ประเทศฝรั่งเศส ด้วยข้อกำหนดและหลักเกณฑ์ในการพิจารณา ดังต่อไปนี้- (vii) - เป็นตัวอย่างที่เด่นชัดของการเป็นตัวแทนในวิวัฒนาการสำคัญต่าง ๆ ในอดีตของโลก เช่น ยุคสัตว์เลื้อยคลาน ยุคน้ำแข็ง ซึ่งสะท้อนให้เห็นถึงการพัฒนาความหลากหลายทางธรรมชาติบนพื้นโลก- (viii) - เป็นตัวอย่างที่เด่นชัดในการเป็นตัวแทนของขบวนการเปลี่ยนแปลงที่สำคัญทางธรณีวิทยาหรือวิวัฒนาการทางชีววิทยา และปฏิสัมพันธ์ของมนุษย์ต่อสิ่งแวดล้อมทางธรรมชาติที่กำลังเกิดอยู่ เช่น ภูเขาไฟ เกษตรกรรมขั้นบันได- (ix) - เป็นแหล่งที่เกิดจากปรากฏการณ์ทางธรรมชาติที่มีเอกลักษณ์หายากหรือสวยงามเป็นพิเศษ เช่น แม่น้ำ น้ำตก ภูเขา- (x) - เป็นถิ่นที่อยู่อาศัยของชนิดสัตว์และพันธุ์พืชที่หายากหรือที่ตกอยู่ในสภาวะ อันตราย แต่ยังคงสามารถดำรงชีวิตอยู่ได้ ซึ่งรวมถึงระบบนิเวศอันเป็นแหล่งรวมความอุดมสมบูรณ์ของพืชและสัตว์ที่ทั่ว โลกให้ความสนใจด้วย

**อ้างอิง**
  Three Parallel Rivers of Yunnan Protected Areas 
หมวดหมู่:มณฑลยูนนาน
หมวดหมู่:แหล่งมรดกโลกทางธรรมชาติ
หมวดหมู่:แหล่งมรดกโลกในประเทศจีน
หมวดหมู่:แม่น้ำแยงซี
คาสต์ในจีนตอนใต้

คาสต์ในจีนตอนใต้ () หมายถึงแหล่งมรดกโลกที่มีภูมิประเทศแบบคาสต์ ที่ตั้งอยู่ในเขตเมืองฉือหลิน ในมณฑลยูนนาน เมืองลี่โป ในมลฑลกุ้ยโจว และเมืองอู่หลง นครฉงชิ่ง ประเทศสาธารณรัฐประชาชนจีน
ภูมิประเทศแบบคาสต์ หมายถึง พื้นที่หินปูนที่น้ำฝนน้ำท่า ชะละลายหินออกไป มากจนเป็นตะปุ่มตะป่ำ เต็มไปด้วยหลุมบ่อ ถ้ำ และทางน้ำใต้ดินที่น้ำละลายเอาเนื้อหินปูนแทรกซึมหายลงไป

**มรดกโลก**
ภูมิประเทศแบบคาสต์ในจีนตอนใต้ได้จดทะเบียนร่วมกันเป็นมรดกโลกในการประชุมคณะกรรมการมรดกโลกสมัยสามัญครั้งที่ 31 เมื่อปี พ.ศ. 2550 ที่เมืองไครสต์เชิร์ช ประเทศนิวซีแลนด์ ด้วยข้อกำหนดและหลักเกณฑ์ในการพิจารณา ดังต่อไปนี้- (vii) - เป็นตัวอย่างที่เด่นชัดของการเป็นตัวแทนในวิวัฒนาการสำคัญต่าง ๆ ในอดีตของโลก เช่น ยุคสัตว์เลื้อยคลาน ยุคน้ำแข็ง ซึ่งสะท้อนให้เห็นถึงการพัฒนาความหลากหลายทางธรรมชาติบนพื้นโลก- (viii) - เป็นตัวอย่างที่เด่นชัดในการเป็นตัวแทนของขบวนการเปลี่ยนแปลงที่สำคัญทางธรณีวิทยาหรือวิวัฒนาการทางชีววิทยา และปฏิสัมพันธ์ของมนุษย์ต่อสิ่งแวดล้อมทางธรรมชาติที่กำลังเกิดอยู่ เช่น ภูเขาไฟ เกษตรกรรมขั้นบันได

**อ้างอิง**
  South China Karst 
หมวดหมู่:มณฑลยูนนาน
หมวดหมู่:มณฑลกุ้ยโจว
หมวดหมู่:ฉงชิ่ง
หมวดหมู่:แหล่งมรดกโลกทางธรรมชาติ
หมวดหมู่:แหล่งมรดกโลกในประเทศจีน
หฺวางหลง

หฺวางหลง () หมายถึงแหล่งมรดกโลกที่งดงามด้วยภูมิประเทศภูเขาสูงยอดปกคลุมด้วยหิมะ ตั้งอยู่ทางตะวันตกเฉียงเหนือของมณฑลเสฉวน ประเทศสาธารณรัฐประชาชนจีน นอกจากความสวยงามทางด้านภูมิทัศน์แล้ว ความหลากหลายทางระบบนิเวศ ทั้งทางกายภาพ เช่น น้ำตก และน้ำพุร้อน หรือชีวภาพ แพนด้า และลิงจมูกเชิด ยังสามารถพบเห็นได้ ณ ที่นี่อีกด้วย

**มรดกโลก**
พื้นที่ที่มีคุณค่าทางทัศนียภาพและประวัติศาสตร์หฺวางหลงได้จดทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 16 เมื่อปี พ.ศ. 2535 ที่เมืองแซนตาเฟ ประเทศสหรัฐอเมริกา ด้วยข้อกำหนดและหลักเกณฑ์ในการพิจารณา ดังต่อไปนี้- (vii) - เป็นตัวอย่างที่เด่นชัดของการเป็นตัวแทนในวิวัฒนาการสำคัญต่าง ๆ ในอดีตของโลก เช่น ยุคสัตว์เลื้อยคลาน ยุคน้ำแข็ง ซึ่งสะท้อนให้เห็นถึงการพัฒนาความหลากหลายทางธรรมชาติบนพื้นโลก

**อ้างอิง**
  Huanglong Scenic and Historic Interest Areat 
หมวดหมู่:แหล่งมรดกโลกทางธรรมชาติ
หมวดหมู่:แหล่งมรดกโลกในประเทศจีน
หมวดหมู่:สถานที่ท่องเที่ยวระดับ AAAAA ในประเทศจีน
หมวดหมู่:สถานที่ท่องเที่ยวในมณฑลเสฉวน
สุสานหลวงราชวงศ์หมิงและชิง

สุสานจักรพรรดิราชวงศ์หมิง และราชวงศ์ชิง หมายถึงสุสานจักรพรรดิจีนหลายแห่งที่ได้ร่วมกันลงทะเบียนเป็นแหล่งมรดกโลก ตั้งอยู่ในหลายมณฑลของประเทศสาธารณรัฐประชาชนจีน ซึ่งได้แก่ มณฑลหูเป่ย์ กรุงปักกิ่ง นครหนานจิงในมณฑลเจียงซู และมณฑลเหลียวหนิงและเป็นที่ฝั่งพระศพจักรพรรดิ จักรพรรดินี พระพันปีหลวง และเชื้อพระวงศ์

**มรดกโลก**
สุสานจักรพรรดิราชวงศ์หมิงและชิงได้ลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 24 เมื่อปี พ.ศ. 2543 ที่เมืองแคนส์ ประเทศออสเตรเลีย และได้ขยายเพิ่มเติมอีกในพี พ.ศ. 2546 และ 2547 ด้วยข้อกำหนดและหลักเกณฑ์ในการพิจารณา ดังนี้- (i) - เป็นตัวแทนในการแสดงผลงานชิ้นเอกที่จัดทำขึ้นด้วยการสร้างสรรค์อันชาญฉลาดของมนุษย์- (ii) - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม- (iii) - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว- (iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ- (vi) - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์

**สิ่งก่อสร้างที่เป็นแหล่งมรดกโลก**
แหล่งมรดกโลกกลุ่มเลขที่ 1004 ประกอบไปด้วยสุสานหรือกลุ่มสุสานดังต่อไปนี้

**อ้างอิง**
  Imperial Tombs of the Ming and Qing Dynasties 
หมวดหมู่:แหล่งมรดกโลกในประเทศจีน
หมวดหมู่:แหล่งมรดกโลกทางวัฒนธรรม
หมวดหมู่:ราชวงศ์ชิง
หมวดหมู่:ราชวงศ์หมิง
หมวดหมู่:ที่เก็บศพ
หมวดหมู่:มณฑลเจียงซู
หมวดหมู่:มณฑลเหลียวหนิง
หมวดหมู่:มณฑลหูเป่ย์
หมวดหมู่:สิ่งก่อสร้างในปักกิ่ง
หมวดหมู่:สุสานในประเทศจีน
ไตตัส บรัมเบิล

ไตตัส มาลาไค บรัมเบิ้ล (Titus Malachi Bramble) เป็นนักฟุตบอลอาชีพชาวอังกฤษ ตำแหน่งกองหลัง 
บรัมเบิ้ลเป็นนักฟุตบอลฝึกหัดของสโมสรอิปสวิชทาวน์ มาตั้งแต่ปี ค.ศ. 1996 ซึ่งตอนแรกเล่นเป็นกองหน้า แต่ภายหลังหันมาเปลี่ยนเป็นกองหลังจนปัจจุบัน บรัมเบิ้ลได้ลงเล่นเป็นนัดแรกในฤดูกาล 1998–1999 โดยไปเยือนเชฟฟิลด์ยูไนเต็ด และจากนั้นก็ได้รับการยกย่องว่า จะเป็นกองหลังอนาคตไกล แต่เมื่อย้ายมาอยู่สโมสรนิวคาสเซิลยูไนเต็ด ในปี ค.ศ. 2002 เขากลับเป็นที่จดจำจากแฟนบอลเสียมากกว่าในเรื่องของความผิดพลาดในสนาม โดยเฉพาะการจับคู่แผงหลังกับ ฌอง อแล็ง บูมซง อย่างไรก็ตาม หลังจากย้ายมาอยู่วีแกน บรัมเบิ้ลก็เริ่มค่อย ๆ กลับมามีผลงานดีอีกครั้ง จนสามารถยึดเป็นตัวจริงของทีมได้ จนสตีฟ บรูซ ซึ่งทำงานกับเขาสมัยที่อยู่วีแกนในตอนนั้น ได้ซื้อไปอยู่ตามที่ซันเดอร์แลนด์ด้วย
หมวดหมู่:นักฟุตบอลชาวอังกฤษ
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:บุคคลจากอิปสวิช
หมวดหมู่:ผู้เล่นสโมสรฟุตบอลซันเดอร์แลนด์
หมวดหมู่:ผู้เล่นสโมสรฟุตบอลวีแกนแอทเลติก
ศูนย์ประวัติศาสตร์มาเก๊า

ศูนย์ประวัติศาสตร์มาเก๊า () หมายถึงสิ่งก่อสร้างและจัตุรัสต่าง ๆ กว่า 20 แห่ง ที่ตั้งอยู่ในเขตบริหารพิเศษมาเก๊า ประเทศสาธารณรัฐประชาชนจีน ได้รับจดทะเบียนเป็นมรดกโลก สิ่งก่อสร้างส่วนมากที่เป็นมรดกโลกนั้นเป็นสิ่งก่อสร้างที่เป็นการผสมผสานกันระหว่างสถาปัตยกรรมของเจ้าอาณานิคมโปรตุเกสกับวัฒนธรรมตะวันออกแบบจีน

**มรดกโลก**

**ข้อกำหนดและหลักเกณฑ์ในการพิจารณาให้เป็นแหล่งมรดกโลก**
สิ่งก่อสร้างสำคัญทางประวัติศาสตร์ในมาเก๊าได้จดทะเบียนเป็นมรดกโลกโดยเป็นแหล่งมรดกโลกลำดับที่ 31 ของประเทศจีน ภายใต้ชื่อว่า "ศูนย์ประวัติศาสตร์มาเก๊า" ในการประชุมคณะกรรมการมรดกโลกสมัยสามัญครั้งที่ 29 เมื่อปี พ.ศ. 2548 ที่เมืองเดอร์บัน ประเทศแอฟริกาใต้ ด้วยข้อกำหนดและหลักเกณฑ์ในการพิจารณา ดังต่อไปนี้- (ii) - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใดๆ ของโลกซึ่งทรงไว้ซึ่งวัฒนธรรม- (iii) - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว- (iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ- (vi) - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์

**สถานที่สำคัญที่ได้รับลงทะเบียนเป็นมรดกโลก**
 วัดอามา (媽閣廟, Templo de A-Má）- อาคารสำนักงานการท่า (港務局大樓, Quartel dos Mouros）- บ้านตระกูลเจิ้ง (鄭家大屋, Casa da Cheang) หรือ บ้านแมนดาริน（旧文華大屋, Casa do Mandarim）- สามเณราลัยและโบสถ์นักบุญโฌแซ (聖若瑟修院大樓及聖堂, Seminário e Igreja de São José）- โรงละครพระเจ้าเปดรูที่ 5 （崗頂劇院, 伯多祿五世劇院, Teatro de Pedro V）- หอสมุดรอเบิร์ต ห่อต๊ง （何東圖書館, Biblioteca Sir Robert Ho Tung）- โบสถ์นักบุญโลวเรงซู （聖老楞佐教堂, 風順堂, Igreja de São Lourenço）- โบสถ์นักบุญอาโกสชิญญู （聖奧斯定教堂, Igreja de Santo Agostinho）- โบสถ์นักบุญโดมิงกูส (聖多明我教堂, Igreja de São Domingos）หรือ โบสถ์กุหลาบ (玫瑰堂)
*ซากอาสนวิหารนักบุญเปาลู (聖保祿大教堂遺址, Ruínas da Antiga Catedral de São Paulo）หรือ ต้าซานปาไผฟาง (大三巴牌坊, Dà sān bā pái fāng)- โบสถ์นักบุญอันตอนิว (聖安多尼教堂, 花王堂, Igreja de Santo António）- กำแพงเมืองเก่า (舊城牆遺址, Troço das Antigas Muralhas de Defesa）- ป้อมปืนใหญ่ (大炮台, Fortaleza do Monte）
*มูลนิธิบูรพา หรือ กาซาการ์เดน (東方基金會會址, Casa Garden）- สุสานโปรเตสแตนต์ (舊基督教墳場, Cemitério Protestante）- ป้อมปืนใหญ่กีอา (東望洋炮台, Fortaleza da Guia）- จัตุรัสลีเลา (阿婆井前地, Largo do Lilau）- จัตุรัสนักบุญอาโกสชิญญู (聖奧斯定前地, Largo de Santo Agostinho）- จัตุรัสเซนาดู (議事亭前地, Largo do Senado）- จัตุรัสวัดอามา (媽閣廟前地, Largo do Pagode da Barra）- จัตุรัสแซ (大堂前地, Largo da Sé）- จัตุรัสนักบุญโดมิงกูส (板樟堂前地, Largo do São Domingos）

**อ้างอิง**
  The Historic Centre of Macao 
หมวดหมู่:แหล่งมรดกโลกในประเทศจีน
หมวดหมู่:แหล่งมรดกโลกทางวัฒนธรรม
หมวดหมู่:มาเก๊า
หมวดหมู่:มาเก๊า

หมวดหมู่:ดินแดนในภาวะพึ่งพิง
หมวดหมู่:ประเทศที่ใช้ภาษาจีนเป็นภาษาทางการ
หมวดหมู่:ประเทศที่ใช้ภาษาโปรตุเกสเป็นภาษาทางการ
กาลิเลโอ ยอดอัจฉริยะไขคดีป่วน

กาลิเลโอ ยอดอัจฉริยะไขคดีป่วน (Garireo) เป็นนวนิยายจากเคโงะ ฮิงาชิโนะ (東野 圭吾) นักเขียนแนวนวนิยายลึกลับ เล่าถึงเหตุการณ์และคดีต่าง ๆ ที่พบเจอโดยคาโอรุ อูสึมิ นักสืบหน้าใหม่และมานาบุ ยูคาวะ รองศาสตราจารย์จากมหาวิทยาลัย โดยทั้งสองจับคู่กันไขคดีลึกลับต่าง ๆ มากมาย ตอนพิเศษชื่อว่า "Galileo Episode 0" ซึ่งเกิดขึ้น 3 ปีก่อนเหตุการณ์ในซีรีส์ ออกอากาศเมื่อวันที่ 4 ตุลาคม ค.ศ. 2008 ซึ่งเป็นวันเดียวกับที่ภาพยนตร์เรื่อง Suspect X ออกฉาย
ซีซั่นที่สองเริ่มออกอากาศทางสถานีโทรทัศน์ฟูจิทีวี เมื่อวันที่ 15 เมษายน ค.ศ. 2013 โดยดัดแปลงจากนวนิยายเรื่อง Salvation of a Saint ส่วนภาพยนตร์ภาคที่สองมีชื่อว่า Midsummer's Equation (Manatsu no hōteishiki) ซึ่งฉายรอบปฐมทัศน์ทั้งในญี่ปุ่นและฮ่องกงเมื่อวันที่ 29 มิถุนายน ค.ศ. 2013

**เรื่องย่อ**
คาโอรุ อูสึมิ นักสืบมือใหม่ที่เพิ่งถูกย้ายไปที่แผนกอาชญากรรม พบว่าการสืบสวนคดีฆาตกรรมครั้งแรกของเธอต้องหยุดชะงักเพราะปรากฏการณ์เหนือธรรมชาติที่รายล้อมเหตุการณ์ดังกล่าว เธอจึงขอความช่วยเหลือจากชุนเป คูซานางิ นักสืบรุ่นพี่ประจำกองบัญชาการตำรวจที่โด่งดังในชื่อ “นักล่าปริศนา” อย่างไรก็ตาม คูซานางิเปิดเผยกับอูสึมิว่าเขาสามารถไขคดีได้ก็ด้วยความช่วยเหลือจากมานาบุ ยูกาวะ ศาสตราจารย์จากมหาวิทยาลัยเทโตะ ซึ่งเป็นเพื่อนสมัยเรียนของเขา ยูกาวะเป็นนักวิทยาศาสตร์ที่มีรูปร่างสูง หล่อ ฉลาดแต่มีบุคลิกประหลาด ซึ่งสนใจแต่เรื่องฟิสิกส์เท่านั้น ในขณะที่อูสึมิเป็นนักสืบเลือดร้อนที่มีจิตสำนึกแห่งความยุติธรรมอย่างแรงกล้า คู่หูสุดเพี้ยนคู่นี้ร่วมกันไขคดีที่ยากลำบากและดูเหมือนเป็นไปไม่ได้มากมายด้วยพรสวรรค์ของแต่ละคน

**นักแสดง**
 มาซาฮารุ ฟุกุยามะ แสดงเป็น ยุกาวา มานาบุ- โค ชิบาซากิ แสดงเป็น อุทสึมิ คาโอรุ- คิตามุระ คาซุกิ แสดงเป็น คุซานางิ ชุนเป- ชินากาวะ ฮิโรชิ แสดงเป็น ยูเกะ ชิโระ- วาตานาเบะ อิคเค แสดงเป็น คุรุบายาชิ ฮิโรมิ- มายะ มิกิ แสดงเป็น โจโนะอุจิ ซากุระโกะ- ฮายาจิ สึโยชิ แสดงเป็น มุราเสะ เคนสุเกะ- อาโออิ แสดงเป็น ทานิงุจิ ซาเอโกะ- ฟุคุอิ ฮิโรอากิ แสดงเป็น คุโบชิซาวะ ทากาชิ- ทากายามะ มิยาโกะ แสดงเป็น วาตานาเบะ มิยูกิ- อิโตะ ทาคาฮิโระ แสดงเป็น โมริ เออิตะ

**อ้างอิง**
หมวดหมู่:ละครโทรทัศน์ญี่ปุ่น
หมวดหมู่:ละครโทรทัศน์ของสถานีโทรทัศน์ฟูจิ
หมวดหมู่:ละครโทรทัศน์ญี่ปุ่นในปี พ.ศ. 2550
หมวดหมู่:รายการโทรทัศน์ที่มีฉากในประเทศญี่ปุ่น
หมวดหมู่:ชีววิทยาการเจริญ

หมวดหมู่:การสืบพันธุ์
หมวดหมู่:สัตววิทยา
หมวดหมู่:ชีววิทยา
หมวดหมู่:ระบบสืบพันธุ์
หมวดหมู่:ชีววิทยาระบบ

หมวดหมู่:สาขาของชีววิทยา
หมวดหมู่:ชีวสารสนเทศศาสตร์
หมวดหมู่:ชีววิทยา
หมวดหมู่:สหสาขาวิชา
หมวดหมู่:วิทยาศาสตร์เชิงระบบ
ฟาเรนไฮต์ (แก้ความกำกวม)

ฟาเรนไฮต์ (Fahrenheit; Fahrenheit) อาจหมายถึง- องศาฟาเรนไฮต์- เกเบรียล ฟาเรนไฮต์ (1686-1736)- วงดนตรี
** ฟาเรนไฮต์ (วงดนตรีไทย) (Fahrenheit)
** ฟาเรนไฮต์ (วงดนตรีไต้หวัน) (Fahrenheit)
หมวดหมู่:ชีวสารสนเทศศาสตร์

หมวดหมู่:ชีววิทยา
หมวดหมู่:เทคโนโลยีชีวภาพ
หมวดหมู่:สหสาขาวิชา
หมวดหมู่:ชีวสถิติ
หมวดหมู่:สหสาขาวิชา

สหสาขาวิชาหรือสหวิทยาการ (Interdisciplinary fields) เป็นขอบข่ายการศึกษาที่เกี่ยวข้องกับสาขาวิชาตั้งแต่ 2 แขนงขึ้นไปร่วมกัน
หมวดหมู่:สาขาวิชา
หมวดหมู่:วิทยาศาสตร์
หมวดหมู่:การบาดเจ็บ

หมวดหมู่:วิทยาการบาดเจ็บ
หมวดหมู่:เวชศาสตร์ฉุกเฉิน
หมวดหมู่:อุบัติเหตุ
หมวดหมู่:สาเหตุการเสียชีวิต
บุรุษเวชศาสตร์

บุรุษเวชศาสตร์, บุรุษเวชวิทยา หรือ วิทยาเพศชาย (Andrology; มาจากรากศัพท์ภาษากรีก ἀνήρ anēr เพศ, ἀνδρός, andros ผู้ชาย, และ -λογία -logia วิชา) (บางที่เรียกบุรุษเวช หรือปุริสเวช) เป็นการแพทย์เฉพาะทางที่เกี่ยวกับสุขภาพเพศชาย โดยมักเน้นที่ปัญหาของระบบสืบพันธุ์และระบบทางเดินปัสสาวะเพศชาย ซึ่งเทียบเท่ากับวิชานรีเวชศาสตร์ในเพศหญิง บุรุษเวชศาสตร์มีการศึกษาแยกเป็นวิชาเฉพาะทางตั้งแต่ปลายทศวรรษที่ 1960 โดยมีวารสารเฉพาะทางด้านนี้เล่มแรกเป็นภาษาเยอรมันคือ Andrologie (ปัจจุบันคือ Andrologia) ตีพิมพ์ตั้งแต่ ค.ศ. 1969

**อ้างอิง**

**แหล่งข้อมูลอื่น**
  American Society of Andrology-  International Society of Andrology-  The World of Andrology-  Andrology Australia - Australian Centre of Excellence in Male Reproductive Health

หมวดหมู่:การแพทย์เฉพาะทาง
ปลาหมอเทศข้างลาย

ปลาหมอเทศข้างลาย  (; Oreochromis aureus) ปลาน้ำจืดชนิดหนึ่ง  ในวงศ์ปลาหมอสี (Cichlidae) มีรูปร่างทั่วไปคล้ายคลึงกับปลานิล (O. niloticus) และปลาหมอเทศ (O. mossambicus) ซึ่งเป็นปลาในวงศ์เดียวกันและสกุลเดียวกัน หากแต่ปลาหมอเทศข้างลายมีแถบดำแต่ไม่ถึงปลายหางจะมีสีแดงในส่วนที่เหลือนั้นแทน 
พบในแหล่งน้ำจืดจนถึงน้ำกร่อยในทวีปแอฟริกาทางตอนเหนือจนถึงภูมิภาคตะวันออกกลาง มีขนาดยาวเต็มที่ 21 นิ้ว หนักได้ถึง 4.5 กิโลกรัม แต่ส่วนมากจะพบขนาดโดยเฉลี่ยประมาณ 8 นิ้ว หนักเพียง 2.3-2.7 กิโลกรัม  พบในแม่น้ำไนล์, แม่น้ำไนเจอร์, แม่น้ำเซเนกัล และแม่น้ำจอร์แดน
ในประเทศไทยเป็นปลาเศรษฐกิจในวงศ์ปลาหมอสีอีกชนิดหนึ่ง ที่นอกเหนือจากปลานิลและปลาหมอเทศ แต่จำนวนที่พบมีน้อยกว่าปลาทั้ง 2 ชนิดนั้นมาก ถูกนำเข้ามาครั้งเมื่อปี ค.ศ. 2007 ปัจจุบัน กลายเป็นชนิดพันธุ์ต่างถิ่นที่สำคัญในทวีปอเมริกาเหนือ โดยถูกนำเข้าไปในรัฐฟลอริดา ในปี ค.ศ. 1961

**อ้างอิง**

**แหล่งข้อมูลอื่น**
  รูปและข้อมูลปลาหมอเทศข้างลาย
หมวดหมู่:สกุลปลานิล
หมวดหมู่:ปลาน้ำจืด
หมวดหมู่:ปลาน้ำกร่อยหมวดหมู่:ปลาแอฟริกา
หมวดหมู่:ปลาเศรษฐกิจ
มันหมัก

หัวมันสำปะหลัง
มันหมัก คืออาหารสัตว์ที่ทำจากหัวมันสำปะหลัง
ในประเทศไทย เกษตรกรนิยมใช้มันสำปะหลังที่แปรรูปมาเป็นมันเส้นและมันอัดเม็ดในสูตรอาหารสัตว์ ซึ่งมันเส้นและมันอัดเม็ดมีราคาถูกกว่าวัตถุดิบอาหารประเภทเดียวกัน เช่น ปลายข้าว ข้าวโพด หรือการใช้มันสำปะหลังในการเลี้ยงสัตว์เพื่อลดต้นทุนการผลิตสัตว์ให้ต่ำลง 
ตั้งแต่ปี พ.ศ. 2547 วิทยาลัยเกษตรและเทคโนโลยีเพชรบุรี และมูลนิธิพัฒนามันสำปะหลังแห่งประเทศไทย ร่วมกันเผยแพร่และจัดทำโครงการอบรม การใช้มันสำปะหลังเป็นอาหารสัตว์ ให้แก่สมาชิกสหกรณ์โคนม ในเขตจังหวัดเพชรบุรี และจังหวัดประจวบคีรีขันธ์ โดยส่งเสริมให้เกษตรกรผู้เลี้ยงโคนม ปลูกมันสำปะหลัง เพื่อผลิตเป็นมันเส้นสำหรับการเลี้ยงโคนมเพราะมีราคาถูก แต่สภาพภูมิอากาศไม่อำนวย มีฝนตกชุก ความชื้นในอากาศสูงจึงประสบกับปัญหาในการผลิตมันเส้น ถ้าเกษตรกรซื้อมันเส้นจากแหล่งผลิตอื่นจะมีราคาแพง (ประมาณ 5.5 - 6.0 บาทต่อกิโลกรัม)
ทำให้มีการศึกษาการหมักมันสำปะหลังสดร่วมกับวัสดุในท้องถิ่น เช่น เหง้าสับปะรด ใบกระถิน และกิ่งอ่อนสับ พบว่าสามารถนำมันสำปะหลังหมัก แทนการทำมันเส้นได้โดยไม่มีข้อจำกัดเรื่องเวลาและฤดูกาล และการหมักมันสำปะหลังสดร่วมกับกระถินและกิ่งอ่อนสับช่วยเพิ่มคุณค่าทางโภชนา โดยเฉพาะปริมาณโปรตีน และเป็นการเพิ่มมูลค่าวัสดุในท้องถิ่น จึงเผยแพร่ต่อเกษตรกรและได้รับความสนใจในการนำมันสำปะหลังหมักในอาหารโคที่เรียกว่า มันหมัก แทนการใช้มันเส้น สามารถลดต้นทุนการผลิตน้ำนมดิบของเกษตรกร และลดต้นทุนในการเลี้ยงโคเนื้อได้เป็นอย่างดี
มันหมักเป็นการนำหัวมันสำปะหลังสดสับเป็นชิ้นแล้วนำมาหมักรวมกับเหง้าสับปะรดหรือใบกระถินและกิ่งอ่อนสับ โดยน้ำหนักสดในสภาพไร้ออกชิเจนไม่น้อยกว่า 21 วัน มีกลิ่นหอมอมเปรี้ยว ความเป็นกรดด่าง ประมาณ 3.8 - 3.9 ค่าเฉลี่ยวัตถุแห้ง ไม่น้อยกว่า 34%   โปรตีน ไม่น้อยกว่า 6.5%      เยื่อใย NDF  ประมาณ 35%   เยื่อใย ADF  ประมาณ 26%   สามารถใช้เป็นอาหารแหล่งพลังงานในอาหารโคทดแทนมันเส้นได้เป็นอย่างดี มีโปรตีนสูงกว่ามันเส้น แต่ราคาถูกกว่า  เกษตรกรสามารถทำมันหมักใช้ได้เองเพราะมีขั้นตอนที่ไม่ซับซ้อน  และยังมีประโยชน์เท่ากับหรือมากกว่าอาหารประเภทอื่น ๆ  
ในการทำมันหมัก  มีขั้นตอนการทำที่ไม่ยุ่งยาก  เริ่มจากสับหัวมันสดเป็นชิ้น ๆ ผสมกับเหง้าสับปะรดหรือใบกระถินและกิ่งอ่อนสับ หรือวัตถุดิบอาหารสัตว์อื่น ๆ ตามสัดส่วน คลุกเคล้าให้เข้ากัน บรรจุถุงพลาสติก ถุงละประมาณ 30 - 40 กิโลกรัม หรือหมักในหลุมหมักก็ได้  อัดให้แน่น แล้วไล่อากาศออก ใช้เชือกมันมัดปากถุงสวมทับด้วยถุงอาหารสัตว์อีกชั้นหนึ่ง หมักไว้ประมาณ 21 วัน  แล้วสามารถนำไปเลี้ยงสัตว์ได้ เพื่อให้กรดไฮโดรไซยานิค ถูกทำลายหรือลดความเป็นพิษได้โดยความร้อนจากกระบวนการหมัก (กองอาหารสัตว์, 2550)
วัสดุและส่วนประกอบ
#มันสด 
#ใบกระถินและกิ่งอ่อนสับ          
#ถุงพลาสติก มีไว้เพื่อทำการหมักมัน
#ถุงอาหารสัตว์  มีไว้เพื่อสวมถุงพลาสติกที่ใส่มันหมักอีกชั้นหนึ่ง        
#จุลินทรีย์ EM ขยาย
#อุปกรณ์ต่าง ๆ ตามความเหมาะสมที่จะใช้ในการผสม  
หมวดหมู่:อาหารสัตว์
วิทยาการบาดเจ็บ

วิทยาการบาดเจ็บ หรือ วณวิทยา (traumatology) หมายถึงการศึกษาการบาดเจ็บและบาดแผลซึ่งเกิดจากอุบัติเหตุหรือความรุนแรง รวมทั้งบาดแผลจากการผ่าตัดและการซ่อมแซมบาดแผล วิทยาการบาดเจ็บเป็นสาขาวิชาหนึ่งของแพทยศาสตร์ ในบางครั้งอาจจัดเป็นสาขาของศัลยศาสตร์ และสำหรับในประเทศที่ไม่แบ่งวิชาเฉพาะทางด้านศัลยศาสตร์อุบัติเหตุมักจัดอยู่ในวิชาศัลยศาสตร์ออร์โทพีดิกส์

**อ้างอิง**

**แหล่งข้อมูลอื่น**
 Anaesthesia Trauma and Critical Care (ATACC)  date=2014-03-29 -  WikiMed-  TRAUMA.ORG, a non-profit organisation providing global education, information and communication resources for professionals in trauma and critical care date=2019-08-24 -  AO Surgery Reference date=2011-08-09 -  Eastern Association for the Surgery of Trauma-  Reconstructive and Hand Surgery date=2015-09-27 -  Office of Naval Research date=2009-04-21
เวชศาสตร์ฉุกเฉิน

เวชศาสตร์ฉุกเฉิน (แพทยศาสตร์) หรือ การแพทย์ฉุกเฉิน (นิติศาสตร์) (emergency medicine) เป็นการแพทย์เฉพาะทางที่มุ่งเน้นการวินิจฉัยและรักษาความเจ็บป่วยหรือการบาดเจ็บที่เกิดฉับพลันและต้องการความช่วยเหลือทางการแพทย์อย่างเร่งด่วน 

**แหล่งข้อมูลอื่น**
  สมาคมเวชศาสตร์ฉุกเฉินแห่งประเทศไทย- สถาบันการแพทย์ฉุกเฉินแห่งชาติ (ประเทศไทย)-  Association of Emergency Physicians date=2008-05-09 -  American Academy of Emergency Medicine-  American Board of Emergency Medicine-  American Board of Medical Specialties-  The American Board of Physician Specialties date=2008-10-16 -  American College of Emergency Physicians-  Emergency Medicine Residents’ Association-  Canadian Association of Emergency Physicians-  College of Emergency Medicine date=2008-03-14  (United Kingdom)-  EMERGENCY MEDICINE date=2009-04-09  The Practice Journal for Emergency Physicians-  European Resuscitation Council-  European Society for Emergency Medicine-  National Centre for Emergency Medicine Informatics-  Society for Academic Emergency Medicine-  Hong Kong College of Emergency Medicine-  Danish Society for Emergency Medicine

หมวดหมู่:การแพทย์เฉพาะทาง
อนุสรณ์ชัยชนะที่ซาโมเทรซ

อนุสรณ์ชัยชนะที่ซาโมเทรซ มุมมองเศษสามส่วนสี่จากซ้าย
อนุสรณ์ชัยชนะที่ซาโมเทรซ หรือ เทพีไนกี้แห่งซาโมเทรซ เป็นประติมากรรมยุคกรีกเฮเลนิสติก แกะสลักจากหินอ่อนแสดงภาพเทพีไนกี้หัวขาดกางปีก สร้างขึ้นในราว 300 ปีก่อนคริสตกาลเพื่อเป็นอนุสรณ์แห่งชัยชนะของกรีซในการรบที่ซาโมเทรซ ถูกค้นพบบนเกาะซาโมเทรซ ประเทศกรีซในปี ค.ศ. 1863 ตั้งแสดงอยู่ที่พิพิธภัณฑ์ลูฟร์ มาตั้งแต่ปี ค.ศ. 1884 นับเป็นหนึ่งในสุดยอดงานศิลปะล้ำค่าของพิพิธภัณฑ์ และหนึ่งในประติมากรรมที่มีชื่อเสียงของโลก ด้วยเส้นสายที่อ่อนช้อยของปีกที่กางออก และเสื้อผ้าที่พริ้วไหวราวกับต้องกระแสลมเมื่อเทพีไนกี้กำลังร่อนลงสู่พื้นดิน

**ดูเพิ่ม**
 ไนกี้ (เทพปกรณัม)
หมวดหมู่:ประติมากรรมกรีกโบราณ
หมวดหมู่:งานสะสมของพิพิธภัณฑ์ลูฟวร์
หมวดหมู่:งานประติมากรรม
หมวดหมู่:ชัยชนะ
ไวลด์/ด็อกเทอร์

ไวลด์/ด็อกเทอร์ (Wairudo / Dokuta; WILD / Dr.) เป็นซิงเกิลที่ 34 ของนามิเอะ อามุโระ  วางจำหน่ายในรูปแบบซีดีและดีวีดี เมื่อวันที่ 18 มีนาคม พ.ศ. 2552  ที่ประเทศญี่ปุ่น เป็นระยะเวลา 1 ปีหลังจากซิงเกิลล่าสุด "60s 70s 80s" และ 8 เดือนหลังจากเบสท์อัลบั้มชุดที่ 3 "BEST FICTION" วางจำหน่าย  สามารถเปิดตัวในอันดับ 1 ออริกอนชาร์ตได้สัปดาห์แรกที่วางจำหน่าย  โดยเป็นซิงเกิลที่ 11 ของนามิเอะที่สามารถเปิดตัวที่อันดับ 1 ออริกอนชาร์ต 
เพลง "WILD" เป็นเพลงประกอบโฆษณาเครื่องดื่มโค้กซีโร่  และเพลง "Dr." เพลงประกอบโฆษณาผลิตภัณฑ์บำรุงเส้นผมของ Vidal Sassoon ตามแคมเปญ Fashion×Music×VS 
มิวสิกวิดีโอเพลง "WILD" เป็นมิวสิกวิดีโอในรูปแบบจำลองในอวกาศ  โดยเน้นการเต้นและชุดออกกำลังกายสีดำเป็นหลัก  ส่วนมิวสิกวิดีโอเพลง "Dr." เป็นแอนิเมชันตลอดทั้งเพลง  แต่ในตอนท้ายมิวสิกวิดีโอทิ้งท้ายคำว่า "TO BE CONTINUED..." ไว้เป็นปริศนา
ซิงเกิล "WILD / Dr." ได้รับรางวัลแผ่นเสียงทองคำจาก RIAJ ประจำเดือนมีนาคม พ.ศ. 2552  เนื่องจากยอดจำหน่ายและยอดส่งออกเกิน 100,000 แผ่น 

**รายชื่อเพลง**
# WILD
# Dr.
# WILD (Instrumental)
# Dr. (Instrumental)

**มิวสิกวิดีโอ**
# WILD (Music Video) 
# Dr. (Music Video) 

**ชาร์ต**
ออริกอนชาร์ต (ในญี่ปุ่น)
หมวดหมู่:เพลงในปี พ.ศ. 2552
หมวดหมู่:ซิงเกิลในปี พ.ศ. 2552
หมวดหมู่:เพลงญี่ปุ่น
หมวดหมู่:เพลงซิงเกิลของนามิเอะ อามุโระ
หมวดหมู่:ซิงเกิลอันดับที่ 1 ออริกอนชาร์ต
ปี่นอก

ปี่นอกเป็นปี่ที่มีเสียงสูงสุดในบรรดาเครื่องเป่าตระกูลปี่ใน ลักษณะมีขนาดเล็กและเสียงแหลม มีความยาวประมาณ 31 เซนติเมตร มึความกว้างประมาณ 3.5 เซนติเมตร มีลักษณะบานหัวบานท้ายเช่นเดียวกับปี่ใน บริเวณเลาปี่ที่ป่องเจาะรู 6 รู
ปี่นอกใช้เล่นในวงปี่พาทย์ไม้แข็งและวงปี่พาทย์ชาตรี

หมวดหมู่:เครื่องดนตรีไทย
แม่แบบ:บทความคัดสรร/เมษายน 2552

สมเด็จพระเทพรัตนราชสุดาฯ สยามบรมราชกุมารี
สมเด็จพระเทพรัตนราชสุดาฯ สยามบรมราชกุมารี ทรงเป็นพระราชธิดา ในพระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ เสด็จพระราชสมภพ เมื่อวันเสาร์ที่ 2 เมษายน พ.ศ. 2498 ณ พระที่นั่งอัมพรสถาน พระราชวังดุสิต โดยสมเด็จพระสังฆราชเจ้ากรมหลวงวชิรญาณวงศ์ (พระราชอุปัชฌาย์ของพระบาทสมเด็จพระเจ้าอยู่หัว) เป็นผู้ถวายพระนามว่า "สมเด็จพระเจ้าลูกเธอ เจ้าฟ้าสิรินธรเทพรัตนสุดา กิติวัฒนาดุลโสภาคย์"
เมื่อวันที่ 5 ธันวาคม พ.ศ. 2520 ในวโรกาสวันเฉลิมพระชนมพรรษา พระบาทสมเด็จพระปรมินทรมหาภูมิพลอดุลยเดช มีพระบรมราชโองการสถาปนาพระอิสริยศักดิ์สมเด็จพระเจ้าลูกเธอ เจ้าฟ้าสิรินธรเทพรัตนสุดา กิติวัฒนาดุลโสภาคย์ เฉลิมพระนามตามที่จารึกในพระสุพรรณบัฏว่า "สมเด็จพระเทพรัตนราชสุดา เจ้าฟ้ามหาจักรีสิรินธร รัฐสีมาคุณากรปิยชาติ สยามบรมราชกุมารี" นับเป็นสมเด็จเจ้าฟ้าหญิงพระองค์แรก ที่ทรงดำรงฐานันดรศักดิ์ที่  “สยามบรมราชกุมารี” แห่งพระบรมราชจักรีวงศ์ อ่านต่อ...
บทความคัดสรรก่อนหน้านี้: สถาปัตยกรรมการก่อสร้างมหาวิหารในยุโรปตะวันตก - มาริโอ้ เมาเร่อ -  บารัก โอบามา
ที่เก็บถาวร – บทความคัดสรรอื่น ๆ
สถานีรถไฟบ้านแหลม

สถานีรถไฟบ้านแหลม  เป็นสถานีรถไฟระดับ 3 ของทางรถไฟสายแม่กลอง เป็นสถานีต้นของเส้นทางช่วงบ้านแหลม-แม่กลอง ตั้งอยู่ถนนถวาย ตำบลท่าฉลอม อำเภอเมืองสมุทรสาคร จังหวัดสมุทรสาคร   
ผู้โดยสารที่เดินทางไปกรุงเทพ จะต้องลงจากขบวนรถที่สถานีรถไฟบ้านแหลม และต่อเรือข้ามฟากที่ท่าฉลอม ไปขึ้นรถไฟช่วงต่อที่สถานีรถไฟมหาชัย มีปลายทางที่สถานีรถไฟวงเวียนใหญ่ ระยะทาง 31 กิโลเมตร 
ในปี พ.ศ. 2558 การรถไฟแห่งประเทศไทย ได้สั่งปิดเส้นทางในช่วงระหว่างสถานีรถไฟบ้านแหลม - สถานีรถไฟแม่กลอง (ทางรถไฟสายตลาดร่มหุบ) ระหว่างวันที่ 13 พฤษภาคม - 8 พฤศจิกายน รวมระยะเวลา 180 วัน เพื่อปรับปรุงเส้นทางตามโครงการปรับปรุงทางรถไฟ ในระหว่างนี้จะใช้รถยนต์รับส่งผู้โดยสารแทนไปก่อน

**อ้างอิง**
บ
บ้านแหลม
หมวดหมู่:นักแสดงนำหญิงยอดเยี่ยม รางวัลออสการ์

รายชื่อนักแสดงหญิงที่ได้รับรางวัลออสการ์ สาขานักแสดงนำหญิงยอดเยี่ยม
หมวดหมู่:บุคคลที่ได้รับรางวัลออสการ์
แม่แบบ:เหตุการณ์ปัจจุบัน/2552 เมษายน 7

* นายอัลเบร์โต ฟูจิโมริ อดีตประธานาธิบดีเปรูถูกศาลฎีกาตัดสินให้มีความผิดในข้อหาละเมิดสิทธิมนุษยชน และถูกลงโทษจำคุก 25 ปี  (CNN)
}